**Határozat: 291**

 **Rendelet: 22**

**Jegyzőkönyv**

**Zalakaros Város Önkormányzata Képviselőtestülete**

**2016. december 1-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2016. december 1-én 16,15** órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária képviselők,

Szabóné Dr Csányi Marianna jegyző, Torma László aljegyző.

Igazoltan távol van: Szirtes Balázs képviselő.

Tanácskozási joggal jelen van: Magyarné Kovács Judit pénzügyi osztályvezető.

Jegyzőkönyvet készítette: Koma Ildikó szervezési ügyintéző.

A jegyzőkönyv hangfelvételről készült.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Horváth Vencel és Kötő Attila képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Ismerteti a napirendi javaslatot.

**Napirend:**

1. **Az idegenforgalmi adó 2017. évi mértékéről döntés**

Előadó: Novák Ferenc polgármester

Szavazásra teszi fel a napirendi javaslatot.

Képviselőtestület 6 igen szavazattal, ellenszavazat és tartózkodás nélkül a napirendi javaslatot elfogadta.

**Napirend tárgyalása:**

1/ **Az idegenforgalmi adó 2017. évi mértékéről döntés**

Előadó: Novák Ferenc polgármester

 /Előterjesztés a jegyzőkönyvhöz mellékelve./

Novák Ferenc: Az IFA mértékét 500,- Ft-ra javasolják felemelni, az egyéb szálláshely szolgáltatást igénybe vevők esetében úgy határozza meg az adókedvezménynek a mértékét, hogy az 350 Ft legyen. Kérdezem, hogy van-e módosító javaslat?

Aki egyetért az elhangzott változat elfogadásával kérem emelje fel a kezét legyenszives.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 291/2016. (XII.01.) számú határozata:**

Képviselőtestület:

1./ a bizottsági javaslatot elfogadva az idegenforgalmi adó 2017. évi mértékét az alábbiak szerint állapítja meg:

a tartózkodás után fizetendő idegenforgalmi adó mértéke 500 Ft-ra emelkedik, a 239/2009. (X.20.) Kormányrendelet 2.§. szerinti egyéb szálláshely szolgáltatást igénybe vevők esetében személyenként és vendégéjszakáként az adókedvezmény mértékét úgy állapítja meg, hogy számukra 350 Ft legyen az adó mértéke.

Határidő: azonnal

Felelős: Novák Ferenc polgármester

 Szabóné Dr. Csányi Mariann jegyző

Operatív felelős: Magyarné Kovács Judit pénzügyi osztályvezető

Novák Ferenc: Szavazásra teszi fel a rendelet-tervezetet.

Horváth Vencel: Javasolja, hogy a rendelet a mai nap kerüljön kihirdetésre.

Novák Ferenc: És a mai nap kihirdetésre kerül a rendelet, így 2017. január 1-jétől életbe tud lépni. Ezzel együtt szavazásra teszi fel.

 Képviselőtestület 6 igen szavazattal, ellenszavazat és tartózkodás nélkül az alábbi rendeletet alkotta:

**Zalakaros Város Önkormányzata Képviselőtestülete megalkotja 22/2016. (XII.01.) önkormányzati rendeletét a helyi adókról szóló 18/2015. (IX.11.) önkormányzati rendelet módosításáról**

(A rendelet hiteles szövege a jegyzőkönyv melléklete.)

Novák Ferenc: Mivel több napirend nem volt, megköszönte a részt vételt és a nyílt ülést 16,30 órakor bezárta.

Kmft.

 Novák Ferenc Szabóné Dr Csányi Marianna

 Polgármester Jegyző

 Horváth Vencel Kötő Attila

 Jkv. hitelesítő Jkv. hitelesítő